নিয়মীয়া গ্ৰাহক নহয়, মহানগৰীৰ বিউটী পাৰ্লাৰত উপস্থিত GMCৰ দল…

গুৱাহাটীৰ পাৰ্লাৰে পাৰ্লাৰে চলিছে GMCৰ অভিযান। মঙলবাৰে GMCৰ অভিযানকাৰী দলে লাখটকীয়া, গণেশগুৰি, নেপালী মন্দিৰৰ ৭ খন পাৰ্লাৰত চলায় জোৰদাৰ অভিযান।

এই ৭ খন পাৰ্লাৰৰ ভিতৰত ৩ খন পাৰ্লাৰৰে নাই ট্ৰেড লাইচেন্স। আনহাতে, এখনৰ ট্ৰেড লাইচেন্সৰ সময়সীমা ইতিমধ্যে উকলি গৈছে। অভিযানকাৰী দলে এই ৪ খন পাৰ্লাৰক ১ হাজাৰ টকাকৈ জৰিমনা বিহাৰ লগতে বান্ধি দিছে ৩ দিনৰ সময়সীমা।

৩ দিনৰ ভিতৰত লাইচেন্সৰ যাৱতীয় কাম কৰিব নোৱাৰিলে GMCয়ে পাৰ্লাৰকেইখনৰ বিৰুদ্ধে গ্ৰহণ কৰিব বিহিত ব্যৱস্থা। ছীল কৰাও হ’ব পাৰে পাৰ্লাৰ কেইখন।